kardosdrur/scandi-wiki huggingface dataset:
Kendama

Kendama (けん玉, også skrevet som 剣玉 og 拳玉) er et japansk træspil, der består af et håndtag (ken) og en kugle (tama) forbundet af en snor. Ken-delen består af tre kopper, samt en spids, hvor et hul i bolden passer på. Kendama er på den ene side et meget simpelt træspil, der handler om at få kuglen op på koppen, og dog er det et utroligt avanceret spil, der handler om at balancere bolden indenfor milimeter præcision og kaste ken-delen 180°, 360° eller mere rundt og derefter gribe den i hullet i bolden. En bog udgivet af den japanske kendama non-profit forening (Japanese Kendama Association) viser 100 "wazas" (officielle tricks til konkurrencer) og den japanske kendamafabrik Yamagata Koubou, siger, at der er omkring 30,000 tricks, der kan laves med en kendama.  

I Danmark og Europa bliver kendama for det meste spillet for sjovs skyld, men i Japan bliver der også afholdt officielle konkurrencer, styret af JKA. I disse konkurrencer skal man lave en liste af wazas i en bestemt rækkefølge og indenfor en bestemt række forsøg. Nogle gange kan det også være ansigt til ansigt indtil en af konkurrenterne fejler et trick. 

En variant af spillet, kaldet kop-og-bold (cup-and-ball), bliver spillet mange steder i verden og er kendt under navnet bilboquet eller balero. Dette spil består af bolden, én kop og en spids.

Delene af en kendama 

Bolden – tama (玉) – har et hul der passer på spidsen af ken (剣, "sværd"). På hver side af kennen sidder en konkav kop, den ene mindre end den anden. Den store kop hedder ōzara (大皿, "store kop") og den mindre kop hedder kozara (小皿, "lille kop"). I bunden af kennen er der en endnu mindre kop, ved navn chūzara (中皿, "center kop"). Dette design med tre kopper stammer fra det tidlige 20. århundrede, men den nuværende version af den japanske kendama stammer fra 1970'erne, da non-profit organisationen Japanese Kendama Association, blev etableret for at vedligeholde og promovere legetøjet.

I gamle dage i Grønland er der også en legetøj som minder meget om det spil, kaldt ajagaq.

Kilder

Links 
 Kendama.org : Engelsk side med historien om kendama og beskrivelse JKA-godkendte kendamaer
 Kendamayokai.com : Japanese Kendama Associations engelske side. 
 Kendama-ozora.jp : Kendamafabrikken Yamagata Koubou. Denne fabrik laver den JKA-godkendte Ozoora kendama. 
 Kendama.dk: Danmarks første kendama forretning og netværk for kendama i Danmark.
 YUMU Kendama 
 Taiwan Kendama Association 
 Kendama Factory 

Legetøj
Kultur i Japan
Hungstrup

Hungstrup var en tidligere herregård, beliggende i Tvede Sogn, Nørhald Herred, Randers Amt.

Hungstrup tilhørte i 1509 – 1549 Lars Munk, derpå hans sønner Niels Munk (døde 1566) og Jesper Munk (døde 1565). I 1570 tilhørte Hungstrup Lars Jespersen Munk (døde 1601) og i 1608 tilhørte den Eske Brock til Estrup, der i 1609 solgte den til Anders Friis af Haraldskær, som i 1621 afhændede den til Iver Juul til Gjessinggård, der nedlagde Hungstrup.

kilde
 J.P. Trap, Danmark femte udgave, Randers Amt, bind VII, København: Forlag G.E.C. Gads 1963 side 765

Herregårde i Randers Kommune
Herregårde i Randers Amt
David Ousted

David Ousted (født 1. februar 1985) er en dansk professionel fodboldmålmand, der i øjeblikket spiller for FC Midtjylland.

Ousted begyndte karrieren i Brøndby IF og har siden spillet for bl.a. HIK. Fra 2007 til 2010 var han målmand for SønderjyskE.
I 2010 erstattede han Kevin Stuhr Ellegaard i Randers FC. Her spillede han frem til sommeren 2013, hvor han skiftede til Vancouver Whitecaps FC.

Privat er han gift med Maria Valentin Ousted. De bor begge i Sverige, og har 3 børn sammen. En datter født i august 2012 og tvillingedrenge født i april 2014.

Hæder

Titler 
 Vancouver Whitecaps: Canadisk Cup (Amway Canadian Championship) i 2015.

Referencer

Eksterne henvisninger 

 

Fodboldspillere fra Danmark
Fodboldspillere fra SønderjyskE
Fodboldspillere fra Randers FC
Fodboldspillere fra Akademisk Boldklub
Fodboldspillere fra Hellerup IK
Fodboldspillere fra Lolland-Falster Alliancen
Fodboldspillere fra Vancouver Whitecaps
Fodboldspillere fra Brøndby IF
Carl Juel

Carl Juel (22. juni 1706 – 1. september 1767) var en dansk hofembedsmand, gehejmeråd og stiftamtmand, bror til Niels Juel.

Karriere 
Juel var en søn af etatsråd Knud Juel (d. 1709). 1731 blev han tjenstgørende kammerjunker hos dronning Sophie Magdalene, 1735 tillige assessor (dommer) i Højesteret og 1738 stiftamtmand i Christianssand Stift og amtmand i Nedenæs og Råbygdelagets Amter. 1742 kaldtes han tilbage for at overtage stillingen som hofmester for prinsesse Louise og udnævntes samme år til Ridder af Dannebrog. Ved kronprinsens giftermål året efter blev han hofmester hos kronprinsessen og ved tronskiftet 1746 overhofmester hos dronningen. 1747 udnævntes han til ridder af l'union parfaite og 1749 til gehejmeråd.

Diplomat 
1751 sendtes Juel til Sverige som overordentlig ambassadør for at lykønske kong Adolf Frederik til tronbestigelsen og tillige undersøge den politiske situation der. Han udnævntes ved denne lejlighed til Serafimerridder. Ved kongens giftermål 1752 med Juliane Marie af Braunschweig-Wolfenbüttel overtog Juel stillingen som overhofmester hos hende, men 1754 fjernedes han helt fra hoffet tillige med sin hustru, der var overhofmesterinde hos dronningen. Den preussiske gesandt Häseler, der roser Juel stærkt og kalder ham et af de bedste hoveder i landet, tilskriver J.H.E. Bernstorff skylden for denne fjernelse, da han var bange for Juels indflydelse hos dronningen og så en medbejler i ham. Juel var nu overhofmester for det ridderlige Akademi i Sorø og amtmand i Sorø og Ringsted Amter fra 1754-60, stiftamtmand på Fyn og amtmand i Odense, Dalum, Sankt Knuds og Rugård Amter fra 1760-67. 1762 udnævntes han tillige med Cai Rantzau til at repræsentere Danmark på den kongres, der skulle træde sammen i Berlin for at mægle mellem Danmark og Rusland, men da kejser Peter III blev myrdet inden kongressens åbning, kaldtes afsendingerne straks tilbage. 1763 blev Juel gehejmekonferensråd, og 1766 arvede han efter sin ældre broder Niels Juel stamhuset Taasinge.

Ægteskaber 
Han var gift tre gange: 1. gang 15. august 1738 med hofdame Christiane Henriette Louise von Schleinitz (24. september 1709 – 12. august 1756); 2. gang 24. marts 1759 med Anna Margrethe Juel (18. september 1741 – 1. maj 1761), søster til Gregers Christian Juel; 3. gang 24. marts 1762 med Amalie Christiane Raben (4. august 1736 – 1. august 1803), datter af gehejmeråd Christian Frederik Raben (1693-1773) og Berte Scheel von Plessen (1707-1786).

Kilder 
 Laurs Laursen, "Juel, Carl", i: C.F. Bricka (red.), Dansk Biografisk Lexikon, København: Gyldendal 1887-1905.

Modtagere af l'union parfaite
Danskere i 1700-tallet
Carl
Godsejere fra Danmark
Amtmænd fra Norge
Stiftamtmænd over Fyens Stift
Højesteretsdommere fra Danmark
Embedsmænd fra Danmark
Gesandter fra Danmark
Riddere af Serafimerordenen
Hofmestre fra Danmark
Riddere af Dannebrog (1671-1808)
Personer i Dansk Biografisk Leksikon
Gehejmekonferensråder fra Danmark
Rektorer fra Sorø Akademi
Christian Juel (officer)

Christian Juel (født 1668, død 14. juni 1717) var en dansk officer og godsejer, bror til Gregers Juel.

Han var søn af oberst Peder Juel til Vrejlev Kloster og Helvig Krabbe. Han mistede tidlig sin fader og modtog af kongen en årlig pension på 200 Rdl. til sin opdragelse. Formodentlig har han i sine unge år forsøgt sig i fremmed krigstjeneste, idet han først findes i de danske etater, da han 1699 bliver major i Garden til Hest. 1706 fik han obersts karakter; 1709 blev han efter Johan Rantzau chef for 2. sjællandske Rytterregiment ved hjælpetropperne i Flandern. Han blev dog allerede året efter kommanderet hjem og efter slaget ved Helsingborg sendt til Skåne for at overtage en af de mange ledige pladser. Samme år blev han brigader og chef for 1. fynske Rytterregiment, med hvilket han deltog i felttogene i Nordtyskland. Særlig udmærkede han sig ved Wismar (5. december 1711) og Gadebusch (20. december 1712) og blev efter førstnævnte affære generalmajor. 

Alligevel nød han ingen rigtig tillid hos kongen, der endnu i sit testamente 1723 beskyldte ham og broderen Gregers Juel for at have været "af den gamle Adel og Surdej i deres Hjærter, om de end godt vide at forstille sig".

Christian Juel, der skrives til Strandet (Fjends Herred), døde pludselig 14. juni 1717. Han havde 1702 ægtet Anne Margrethe Krag (1683-1757), datter af gehejmeråd Niels Krag og Sophie Juel. Med hende fik han Totterupholm (nu Rosendal, Fakse Herred), hvortil han købte Strandegård. På den herunder hørende sandede halvø Fed forsøgte han, dog uden held, at drive fåreavl i det store. Enken solgte 1730 Strandegård.

Kilder 
 

Generalmajorer fra Danmark
Godsejere fra Danmark
Danskere i 1600-tallet
Danskere i 1700-tallet
Christian
Personer i Den Store Nordiske Krig fra Danmark-Norge
Kavaleriofficerer fra Danmark
Christian Sarauw

Christian Sarauw er det anvendte navn om flere personer:

 Christian Sarauw (officer) (1824-1900) – dansk officer og militærhistorisk forfatter
 Christian Sarauw (sprogforsker) (1865-1925) – dansk germanist og sprogforsker
Jan Eirik Jensen

Jan Eirik Jensen (født 9. juni 1960) er en norsk lokalpolitiker og borgmester i Loppa kommune for Kystpartiet.

Jensen blev borgmester efter kommunevalget 2007 og er en af to borgmestre for Kystpartiet (den anden er Roy Waage i Skjervøy).

Borgmestre fra Norge
Bardolino

Bardolino er en kommune i Provinsen Verona i regionen Veneto i det nordlige Italien, beliggende ca 130 km vest for Venezia og cirka 25 km nordvest for Verona. Den ligger ved Gardasøen.

Bardolino grænser op til kommunerne Affi, Cavaion Veronese, Costermano, Garda, Lazise, Manerba del Garda, Moniga del Garda, Padenghe sul Garda og Pastrengo.

Byer i Veneto
Gardasøen
Verona (provins)
Jean-Marc Nattier

Jean-Marc Nattier (født 17. marts 1685 i Paris, død 7. november 1766 i Paris) var en fransk rokokomaler af portrætter og historiske motiver.

Nattier er kendt for sine vellignende portrætter af unge kvinder og for at have skabt mode med klassisk baggrund for sine portrætter. I sin egenskab af portrætmaler malede han medlemmer af de franske og russiske kongefamilier. Charlottenborg i København ejer et billede af ham.

Nattier var en mester i at gengive glansen i forskellige typer af klædestoffer.

Galleri

Eksterne henvisninger 

Malere fra Frankrig
Personer fra Paris
Rokokomalere
Portrætmalere
Historiemalere
Medlemmer af Académie royale de peinture et de sculpture
Franskmænd i 1700-tallet
The Sims Life Stories

The Sims Life Stories er et Sims spil fra Maxis. Den her er en af det mere specielle sims-spil fordi, at i sims kan man selv bestemme om hvad der skal ske. Men I life stories (dansk:the sims:livets historier) skal man følge bestemte opgaver som fx. at klæde sig i fint tøj. En anden ting er at der kommer forskellige pop-up når det er meningen at det skal tale. Historien starter hvor man spiller rie (engelsk:riley) og senere kan spille martin (engelsk:mickey) som hver har deres historie. Spillet er designet specielt til bærbare og langsomme computer fordi at det ikke kræver så meget plads. Derfor kan man fx. ikke lave nye simmer downloade tøj eller lave nye nabolag eller bruge snydekoder. Hvis man registrer sig på sims stories hjemmesiden kan man downloade nye ting. Der er også nye karriere med og simmerne kan senere hen i historien få lov til at købe bestemte ting.

Computerspil fra 2007
Life Stories
Electronic Arts-spil

fi:The Sims Tarinat
The Nanny Diaries

The Nanny Diaries er en engelsk film der kom i år 2007 og den varer 100 min.

Plot 

Livet i den absolutte overklasse på Manhattan kan virke lige så fjernt som livet i en landsby i Amazonjunglen. især når man som Annie kommer fra et helt almindeligt middelklassehjem i New Jersey. Annie er lige blevet færdig på universitetet og skal bruge et job i en fart, og derfor kommer jobbet som barnepige hos Hr. og Fru X som sendt fra himlen.

Medvirkende 
Scarlett Johansson
Chris Evans
Laura Linney
Paul Giamatti
Nicholas Art
Donna Murphy
Alicia Keys

Eksterne Henvisninger 

Film fra Storbritannien
Film fra 2007
Zoomerne

Zoomerne er en dansk familiefilm fra 2009.

Handling 

Tim og Alexander er venner. Tim vil gerne have en kæreste og Alexander vil gerne have gode karakterer. En dag lægger de den perfekte plan. De skal bruge: En elkedel, en hjemmelavet robot, en tegning over skolen og 100 overvågningskameraer.

Zoomerne er en historie om venskab og hemmeligheder – og om hvad man gør, når man pludselig opdager noget, som man slet ikke skulle have opdaget...

Zoomerne – De ser alt, de ved alt.. DE MÅ IKKE!

Eksterne henvisninger 
 

Danske film fra 2009
Børnefilm fra Danmark
Vemmetofte Klosterkirke

Vemmetofte Klosterkirke ligger i Vemmetofte, Vemmetofte Sogn, Faxe Kommune, Region Sjælland. Før 1970 i Fakse Herred, Præstø Amt. Den har siden 1735 været sognekirke for det fra Spjellerup udskilte sogn.

Kirken ligger i den sydlige ende af gårdens østfløj. Her har antagelig Tyge Brahe (død 1640) indrettet et kapel, hvis seks lave granithvælv bæres af to fritstående piller.

Alteret, der står på sydvæggen, har som tavle et maleri forestillende dommedag, sign. H. Krock 1717; den samtidige barokke og forgyldte ramme er skåret af Jacob Rogge. Tavlen og det meste alterudstyr er skænket af prins Carl, således kalk, disk og alterstager (Augsburgerarbejde af forgyldt sølv fra omkring 1700), en messehagel af rødt silkefløjl med guldbrokade samt et lignende alterklæde er fra prins Carl i 1715. Et alterkrucifiks af elfenben fra 1600-tallet er skænket i 1893. Den forgyldte font af træ, udskåret i form af en akantuskandelaber, er med fad og kande af sølv skænket af prins Carl i 1716.
Over fonten er på vestvæggen bag glas og i udskåret ramme anbragt en krucifiksgruppe fra omkring 1700. Resten af inventaret er delvis af ældre oprindelse.

Prædikestolen er i renæssance fra omkring 1630, stolestaderne med låger er fra samme tid, på herskabsstolenes gavle ses Tyge Brahes og Berete Brocks fædrene og mødrene våben.
De to malmlysekroner er fra begyndelsen af 1700-tallet. På væggene findes en række malerier af Krock, alle med bibelske emner, af prins Carl flyttet fra hans ”have” ved København (Blågård) til Vemmetofte i anledning af tsar Peters besøg i hovedstaden i 1716. En klokke fra 1596 er nu ophængt i moderne tagrytter.

En række kisteplader over priorinder og klosterfrøkener er anbragt i kapellets østlige udbygning.

Eksterne kilder og henvisninger 
 Om Vemmetofte Kloster 
 Vemmetofte Klosterkirke hos KortTilKirken.dk
 Vemmetofte Klosterkirke i bogværket Danmarks Kirker (udg. af Nationalmuseet)

Kilde 
 Trap, J. P. Danmark. Præstø Amt. Bind IV, 5. udg., 1955, side 200

Kirker i Faxe Kommune
Kirker i Præstø Amt
Kirker i Roskilde Stift
Just Jerndorff (maler)

Just Ulrik Jerndorff (30. december 1806 i København – 27. oktober 1847 i Oldenborg) var en dansk landskabsmaler.

Jerndorff var søn af klokker ved Holmens Kirke Peter Jerndorff og Cathrine Cecilie født Holm. Samtidig med at han gennemgik malerlæren og blev svend, gik han også på Kunstakademiet, hvor han blev elev af Modelskolen 1830. Han lagde sig både efter portræt- og landskabsmaleri og søgte tillige uddannelse hos malerisamlingens konservator, Jens Peter Møller, i den kunst at restaurere malerier. Uagtet han havde vundet en pengepræmie som landskabsmaler og havde udstillet flere landskaber, var det dog for at søge uddannelse i restaureringsfaget, at han i 1837 fik to års understøttelse af Fonden ad usus publicos. Han tilbragte tre lykkelige rejseår i udlandet og vendte 1840 tilbage til København, hvor han aflagde prøve på sin færdighed i at restaurere malerier. Inden han fik fast ansættelse her, fulgte han en kaldelse til Oldenborg i september samme år og levede siden der. Ved nytår 1841 ægtede han Nancy Caroline Jones, i 1844 blev han oldenborgsk hofmaler og levede et virksomt kunstnerliv, da allerede 1847 en tærende sygdom angreb ham, så at han afgik ved døden 27. oktober samme år vendte hans enke tilbage til København.

Ekstern henvisning 
 

 Ludwig Starklof:Just Ulrick Jerndorff, ein Karakterbild, Oldenburg 1847

Danskere i 1800-tallet
Personer fra København
Landskabsmalere
Just 1
Personer i Dansk Biografisk Leksikon
Hofmalere fra Danmark
Christian Berregaard

Christian Frederik Berregaard (26. oktober 1683 – 5. august 1750 på Antvorskov Slot) var en dansk godsejer, amtmand og borgmester i København. Christian Berregaard var far til Villum Berregaard.

Han var søn af borgmester Enevold Nielsen Berregaard, der var blevet adlet, besøgte 1702-04 Det ridderlige Akademi i København, blev 1705 hofjunker, 1708 kancelliråd og assessor i Hofretten, 1713 viceborgmester i København, året efter virkelig borgmester, 1715 assessor i Højesteret, 1716 justitsråd og 1726 etatsråd og assessor i Politi- og Kommercekollegiet. 1729 blev Berregaard deputeret for finanserne, og han fratrådte borgmesterposten. Han var 1730-34 kommitteret, 1731 konferensråd, 1734 atter deputeret for finanserne og var 1734-41 amtmand over Antvorskov og Korsør Amter. Han var kammerherre.

Berregaard arvede 1736 stamhuset Kjølbygaard med Kølbygård og det af ham 1741 under stamhuset sammenlagte Vesløsgård. Allerede 1732 havde han købt Borreby.

21. juli 1711 ægtede han i Vor Frelsers Kirke Jytte Worm (2. marts 1685 – 19. april 1741 i København), datter af Willum Worm og Else Christensdatter Luxdorph.

Københavns brand 1728 gik blandt mange andre ud over Berregaards gård, der lå i Snarens Kvarter 2. 

Han er begravet i Thisted Kirke.

Kilder 
 Danmarks Adels Aarbog 1919.
 Nicolai Jonge: Københavns beskrivelse, 1783 (uddrag heraf findes på hjemmeside for Birgit og Martin Henriksen)
 Biografi for Villum Berregaard i Dansk biografisk Leksikon, J.H. Schultz Forlag 1932-44.

Borgmestre i København
Godsejere fra Danmark
Danskere i 1700-tallet
Kollegiedeputerede fra Danmark
Amtmænd fra Danmark
Dommere i Hofretten (Danmark)
Højesteretsdommere fra Danmark
Christian
Konferensråder fra Danmark
Kammerherrer fra Danmark
Adam Christopher Knuth

Adam Christopher Knuth er navnet på flere personer:

 Adam Christopher Knuth til Knuthenborg (1687-1736) – lensgreve til grevskabet Knuthenborg
 Adam Christopher Knuth til Conradsborg (1759-1807) – titulær lensbaron (til baroniet Conradsborg)
 Adam Christopher Knuth til Christiansdal (1755-1844) – lensbaron til baroniet Christiansdal, senere titulær lensbaron, ejer af Lilliendal
Larsbjørnsstræde

Larsbjørnsstræde er en gade i det indre København i området kaldet Pisserenden. Den forløber mellem Vestergade og Sankt Peders Stræde og krydser Studiestræde. Strædet er et af byens ældste, og de første optegnelser om registrerede beboere i strædet stammer fra 1377.

Navnet skriver sig fra en Laurids Bjørnssøn der ejde matrikkel nummer 16,190 omkring 1460.

Tyven Niels Heidenreich omsmeltede guldhornene i sit køkken på 1. sal i vore dages Larsbjørnsstræde 18, i lejligheden, der vendte mod Studiestræde. 

Troels Trier har udgivet et album med titlen Larsbjørnsstrædes vinduer (1975).

I nyere tid har strædet tiltrukket en lang række små specialbutikker, som forhandlere af vintagetøj, genbrugsbutikker og specalhåndværkere, modsat de store franchisebutikker, der findes på Strøget og de andre store gågader.

Referencer

Eksterne henvisninger 

 Beskrivelse , www.pisserenden.com (efter J.E. Janssen og A.M. Thomsen: Nørre Kvarters Krønike. Nørre Compagnie, 1997), hentet 2010-07-17

Gader i Indre By (København)
Viggo Johansen

Viggo Johansen (3. januar 1851 i København – 18. december 1935 sammesteds) var en dansk maler. Han var bror til forfatteren Helga Johansen og far til billedhuggeren Nanna Ullman.

Johansen er søn af islandsk købmand og konstitueret klokker ved Trinitatis Kirke i København Fredederik Christoph Johansen (1804–1874) og Camilla Olivia Petrine født Jepsen (1815–1892). Hans kunstneriske evner lagde sig tidlig for dagen, og efter at han havde fået nogen undervisning hos arkitekt C.V. Nielsen, og Wilhelm Marstrand havde udtalt sig anerkendende om hans tegneforsøg, kom han i 1868 ind på Kunstakademiet, som han forlod i 1875. Det følgende år udstillede han sit første billede, et portræt, og i 1877 to ejendommelige småbilleder: Et måltid og Nabokonens besøg, der så at sige indeholdt hans kunst in nuce (i en nøddeskal). 

Johansen var nemlig, skønt han forsøgte sig med held i forskellige andre retninger, først og fremmest genremaler; han yndede de simple, usammensatte motiver, der gav ham lejlighed til at skildre mennesker i deres dagligdags omgivelser, og foretrak i reglen det lille lærred for det store. Der foreligger en mængde sådanne småbilleder fra hans hånd, snart forestillende en enkelt figur: Ung pige i et køkken (1881), En kone, der vander blomster (1882), En kone, der skræller kartofler (1885), snart sovekammerscener, afteninteriører og lignende med flere figurer. Disse arbejder interesserer ved deres sunde følelse og vederhæftighed, hvortil kommer en dygtig, indtrængende karakteristik, der giver dem værd og indhold. 

Et af de betydeligste billeder, kunstneren har malet, er Aftenpassiar (1886), der indbragte ham Udstillingsmedaljen og indkøbtes af Den Kongelige Malerisamling. det rummer ikke blot fortrinlige portrætter og et livligt sammenspil mellem figurerne, men interiøret, de døde genstande, fordelingen af lyset i rummet m. m. er udførte med sjælden dygtighed. Johansen har desuden leveret værdifulde landskaber, for det meste aftenbilleder fra Skagen og Tisvilde, ligesom han i de senere år er slået ind på dyrmaleriet.

I 1884 og 1885 fik kunstneren en akademisk rejseunderstøttelse og besøgte først Skagen, derefter Holland, Belgien og Paris. Trods disse og gentagne ophold i udlandet har han dog så godt som udelukkende behandlet hjemlige motiver, som om han kun i fædrelandet havde fast grund under fødderne. I 1887 valgtes Johansen til medlem af Akademiet og har i flere år været en anset og dygtig lærer ved kunstskolen for kvinder. Han er gift med Martha født Møller, datter af proprietær Møller til Thirup. 

Han blev Ridder af Dannebrog 1894, Dannebrogsmand 1915 og Kommandør af 2. grad 1919.

Johansen er begravet på Vestre Kirkegård.

Galleri

Kilder 
 
 
 
 

Malere fra Danmark
Portrætmalere
Modtagere af Thorvaldsen Medaillen
Kommandører af Dannebrog
Skagensmalere
Medlemmer af Akademiraadet
Danskere i 1800-tallet
Danskere i 1900-tallet
Personer fra København
1. division 2010-11 (fodbold)

Sæson 2010-11 i 1. division, som er den næstbedste række i Danmarksturneringen i fodbold. Den administreres af DBU og startede den 6. august 2010. Vinderen og andenpladsen rykkede op i Superligaen. Nr. 14, 15 og 16 rykkede ned i 2. division..

Deltagere

Stilling

Resultater 
I denne tabel er hjemmeholdet skrevet i kolonnen til venstre.

Topscoreliste 

Fodboldsæson 2010-11
Sæsoner i 1. division (fodbold)
Ralph T. O'Neal

Ralph Telford O'Neal (født 15. december 1933, død 11. november 2019) var en politiker på De Britiske Jomfruøer. 

Han fungerede fra 1995 til 2003 som Chief Minister of the British Virgin Islands og fra 2007 til 2011 som Premier of the British Virgin Islands. Begge embeder er den højeste administrative titel og svarer til generalguvernør. 

Han var den første person, der udnævntes til Premier of the British Virgin Islands under De Britiske Jomfruøers forfatning som blev vedtaget i 2007, efter at have ledt Virgin Islands Party til en jordskredssejr ved valget i 2007. To dage efter valget blev han den 22. august 2007 indsat i embedet. Posten som premier blev overtaget af Orlando Smith i 2011.

Referencer 
 

Britiske Jomfruøer
Politikere
Cooper Island

Cooper Island er en lille ø i øgruppen de Britiske Jomfruøer i Caribien. 

Øen er af vulkansk oprindelse og har et areal på cirka 2 kvadratkilometer med en længde på omkring 2,4 km. Den højeste elevation er ca 520 m over havets overflade. Øen har ingen fastboende befolkning, men i Manchioneel Bay på den nordlige del af øen er der et par restauranter og "Guest Houses". Øen kan kun nås med skib, og er et populært udflugtsmål.

Eksterne henvisninger
 om Cooper Island

Britiske Jomfruøer